《杂曲歌辞 升天行》
唐代·齐己

身不沈，骨不重，驱青鸾，驾白凤。幢盖飘飘入冷空，天风瑟瑟星河动。

瑶阙参差阿母家，楼台戏闭凝彤霞。五三仙子乘龙车，堂前碾烂蟠桃花。

回头却顾蓬山顶，一点浓岚在深井。

作者简介：齐己（863年—937年）出家前俗名胡德生，晚年自号衡岳沙门，湖南长沙宁乡县祖塔乡人，唐朝晚期著名诗僧。